Erfaringer fra elevkveld høsten 2016.

Ble arrangert onsdag 9. november. 1-3 trinn fra 17-18.30 og 4-7 trinn fra 19-20.30. Vi talte ca 100 stk i første runde og 150 i andre runde. Veldig bra oppmøte. Det virker som elevene synes dette er veldig kjekt.

Det ble ved en feil kun kalt inn vakter fra 1. og 7. trinn. 2. og 6. trinn skulle egentlig også stille, de må derfor stille til våren.

Veldig bra oppmøte fra foreldre i første pulje. Foreldre møter tidlig og hjelper til med kiosk og alle andre rom som skal brukes.

Ved andre pulje møter dessverre kun 10 av 16 vakter. Noen møter også litt sent. På grunn av sikkerheten til elevene er det viktig med voksne. Vi var 3 stk fra FAU som stilte i tillegg så vi klarte oss, men det var veldig travelt. Husk å få bekreftelse på om foreldre kommer, skaff nye dersom ingen respons.

Bingo: 1 vakt. Har leid fra Sandnes kommune, service kontoret. 30 stk. Stor pågang. Andre pulje valgte å lukke og låse døren for å få spille ferdig/i puljer. Elevene var veldig engasjerte her.

Quiz: 1 vakt. Skolen lagte quiz, en til småtrinn og en til de større. Veldig bra. Stor engasjement.

Sjakk: 1 vakt. Det var stor pågang i begge puljer, så vi forholdt oss til sjakk (altså ikke andre spill).

Elever fra de største trinnene stiller som DJ (satt opp anlegg) og konferansier og gjør en kjempe innsats. To stiller i første runder og to nye i andre runde. Dette styrer skolen/elevene som de ønsker selv. Anlegget er eid av en far. Hva gjør vi dersom det ikke passer vi låner dette eller når eleven slutter på skolen? Har vi alternativ?

Det er viktig med synlige voksne, spesielt i gymsalen. Her er tendens til “knuffing”, men ingenting alvorlig. Voksne må si tydelig i fra. Buing og for høy musikk er ikke akseptabelt.

Alle vaktene i første pulje hadde fått beskjed om å ta med 13 glass gele. Ingen på andre pulje hadde fått beskjed. Vi bør vurdere å ha med mindre gele, eller kutte det ut. Vi kastet ca 10 glass med gele etter endt andre pulje, da altså hadde ikke andre pulje med gele. Dersom dette kuttes må vi tenke at dette er en inntekt uten kostnad. Må eventuelt ta mer for pizza, det selger vi vel med tap?

Vi kjøpte premier fra Søstrene Grene og TGR. En del blyanter og visk. Noen små blokker, glow sticks o.l. Vi kjøpte ca 120 stk. Vi hadde igjen noe få premier, men vi brukte en del slikkepinner som premier. Veldig greit med stor pakke slikkepinner. Kun en kom med premier, bør kanskje være mer frempå ang dette?

Godt salg i kiosk, det var igjen noen få små chips poser, litt slikkepinner, ca 10 glass gele og ca 30 flasker vann.

Vi kjøpte (storcash, FAU leder har kort):

* 6 brett små pringles (72 stk)
* 1 pk små melkesjokolade (64 stk)
* 1 pk sur jordbærstang (50 stk)
* 1 pk sjokolademedalje (10 stk, alle til premie)
* 2 esker smarties (72 stk)
* 6 esker små potetgull (120 stk)
* 1 pk blåbærkiss, slikkepinne (120 stk) brukt litt til premie
* 1 pk lovehearts, lipstick (100 stk)
* 1 pk love hearts (48 stk)
* 1 pk røde slikkepinner, monster (150 stk) brukt litt til premie. Tilbud ca 180 kr.
* 2 kasser cola og 1 kasse vann. Hadde 202 brus fra Hei verden (alt utsolgt bortsett fra ca 30 flasker vann)
* Pizza: 13 stk i første runde og 22 stk i andre runde.

Det var en del pizza igjen etter første runde. Vi ga bort litt til vaktene. Mot slutten av andre runde var det også en del igjen, men vi solgte den siste halvtimen pizza for 5 kr. Da ble alt bortsett fra glutenfri/vegetar solgt. Det var ingen som spiste glutenfri/vegetar.

Vi satt opp to stoler med boss sekker rundt ved kiosken og to ved døren inn til bord tennis. Siste også for å holde døren åpen. En med svart sekk til boss og en med blank sekk til tom flasker. Lag A4 ark merket med BOSS og FLASKER. Stort sett alt boss og flasker havner her.

Pågang i kiosk og på spill også etter stengetid. Vær tydelige på at nå er det stengt. Sørge for at ALLE kommer seg ut. Husk voksne på utsiden ved stengetid etter andre omgang.

I halvtimen mellom gruppene må vakter rydde og sette frem nytt i kiosk. Vakter fra første pulje kan ikke gå før vakter fra andre pulje har møtt opp. Husk å be alle om oppmøte 30 min før.

Vakter må også rydde etter endt arrangement. Husk boss på toalettet.

Gry Tone Johansson